open-index/open-wikipedia-markdown huggingface dataset:
Telšių spaustuvė

**Telšių spaustuvė** – spaustuvės, veikusios Telšiuose.

## Istorija
Pirmoji spaustuvė Telšiuose veikė 1880–1889 m. Ją įkūrė iš Vilkijos atvykęs J. Rotenbergas. 1886–1889 m. dirbo J. Varkalio spaustuvėlė, 1889–1914 m. veikė Ch. Slonimskio spaustuvė. Visos jos spausdino blankus, pakvietimus, vizitines korteles ir etiketes.

1920 m. įkurta Telšių vyskupijos kurijos spaustuvė. Čia buvo spausdinamos religinio turinio brošiūros, paveikslėliai. 1925–1940 m. spausdintas katalikų savaitraštis „Žemaičių prietelius“. Kartais spaustuvė būdavo vadinama laikraščio vardu. 1940 m. nacionalizuota.

1928 m. veikė spaustuvė „Žemaitis“. Joje iki 1933 m. buvo spausdinamas savaitraštis „Žemaitis“. Jį uždarius, 1933–1934 m. spaustuvė spausdino leidinį „Žibintas“. Leidinius spaudai dažniausiai ruošdavo Mečislovas Gedvilas. 1934 m. „Žemaičio“ spaustuvė pavadinta Vlado Gramalo vardu.

Sujungus „Žemaičių prieteliaus“, V. Gramalo ir J. Gurvičiaus spaustuves, 1941 m. balandžio-birželio mėn. čia buvo spausdinamas laikraštis „Tarybų Žemaitija“. Vokiečių okupacijos metais spaustuvė spausdino savaitraštį „Žemaičių žemė“. Kai po Antrojo pasaulinio karo, 1944 m. spalio 8 m., vėl pradėjo eiti apskrities laikraštis „Tarybų Žemaitija“, spaustuvei buvo suteiktas laikraščio vardas. Nuo 1950 m. ji spausdino Telšių rajono laikraštį „Komunizmo aušra“, nuo 1962 m. – „Komunizmo švyturys“. 1951–1953 m. Telšių spaustuvė taip pat spausdino MTS politinių skyrių laikraščius: Telšių „Kolūkinė aušra“ ir Nevarėnų „Leninietis“.

1956 m. gautas linotipas. 1985 m. spaustuvė persikėlė į naujas patalpas. 1960–1964 m. prie Telšių spaustuvės prijungtos Plungės, Akmenės, Mažeikių spaustuvės. 1976 m. Telšių spaustuvė tapo Klaipėdos „Ryto“ spaustuvės skyriumi. 1980 m. birželio mėn. rajono laikraštis „Komunizmo švyturys“ (nuo 1989 m. – „Kalvotoji Žemaitija“) imtas spausdinti Šiaulių „Titnago“ spaustuvėje.

„Ryto“ spaustuvės Telšių skyriuje buvo renkamas ne tik rajono laikraštis, bet ir „Mastiečių žodis“. 1990 m. spaustuvė atsiskyrė nuo Klaipėdos „Ryto“ ir pasivadino valstybine įmone „Žemaitis“, 1991 m. tapo akcine bendrovė „Spaudos lankas“, spausdino knygas, blankus, smulkius spaudinius.  Dabar A. Baltmiškio firma „Spaudos lankas“, adresas Stoties g. 7A.

## Šaltiniai

## Nuorodos
* Spaustuvė „Spaudos lankas“
Telšių žinios (savaitraštis)

**Telšių žinios** – *žemaičių savaitraštis*, Telšių šaulių periodinis laikraštis, leistas 1923 m. gegužės 7 d. – 1924 m. lapkričio 28 d. Telšiuose.

## Istorija
Leido Lietuvos šaulių sąjungos III skyrius. Spausdino Lietuvos šaulių sąjungos spaustuvė Telšiuose. Išėjo 30 numerių. Leido humoristinį priedą „Telšių pliumpis“.

Informavo apie Lietuvos įvykius, Šaulių sąjungos veiklą, svarstė ekonomikos, politikos ir kt. klausimus.

Bendradarbiavo Karolis Dineika, J. Gedminas, Jonas Martynas Laurinaitis, J. Mikalauskas ir kt.

Redagavo Simas Radišauskas. 

## Šaltiniai

## Nuorodos
* „Telšių žinios“. E-paveldas.lt
Telšių žinios

**Telšių žinios** – Telšių apskrities laikraštis, nuo 1999 m. leidžiamas Telšiuose, Respublikos g. 37. 

## Istorija
Leidžia Plungės UAB „VVARF“.

Redaktorė Vilima Meškauskienė 

## Šaltiniai

## Nuorodos
*„Telšių žinios“
Laurynaitis

**Laurynaitis** − lietuviška vyriškos giminės pavardė.

Šios pavardės moteriškosios giminės formos yra: Laurynaitienė (ištekėjusi moteris) ir Laurynaitytė (mergautinė pavardė).

Pavardę turi šie garsesni asmenys:

*Vincas Laurynaitis (1904–1978), literatūrologas, VPI docentas.

## Taip pat skaitykite
* Laurinaitis
Teisės problemos

**Teisės problemos** – ketvirtinis mokslinis-praktinis žurnalas, einantis nuo 1968 m. Vilniuje, Gedimino pr. 39/Ankštoji g. 1. Analizuoja teisines, kriminologines problemas.

## Turinys

Temos: teisė, kriminologija, kriminalistika, teisės politika.

Anksčiau taip pat skelbdavo teisinius dokumentus (norminius teisės aktus ar jų projektus), juos komentuodavo, nušviesdavo visuomenės teisinio gyvenimo aktualijas.

## Leidyba

Leidžia Teisės institutas. Atsakingoji redaktorė Laima Volungevičiūtė.

Spaudai rengia leidykla „Justitia“. Spausdina UAB „Vilniaus spauda“.

Leidinio stiliaus autorius Žygimantas Augustinas.

## Istorija
Iki 1990 m. vadinosi „Socialistinė teisė“, iki 1993 m. – „Teisės apžvalga“ ir ėjo kaip Lietuvos teisingumo ministerijos biuletenis, nuo 1990 m. – žurnalas.

## Tiražas
Tiražas: 1968 m. – 8 000 egz., 1981 m. – 147 000 egz., 1988 m. – 230 000 egz., 1997 m. – 3 000 egz., 2006 m. – 500 egz., 2008 m. – 450 egz.

## Vyriausieji redaktoriai
* 1968–1980 m. Bronius Vaitiekūnas
* 1980–1992 m. A. Purkėnas
* 1992–1993 m. R. Kiškienė
* 1993–2003 m. dr. Karolis Jovaišas 
* 2003 m. Petras Ragauskas
* 2003–2007 m. Remigijus Šimašius (g. 1974 m.)
* 2007–2011 m. Dr. jur. Gintautas Sakalauskas, LL.M. (*[[Greifsvaldo universitetas|Greifswald]]*)
* Nuo 2011 m. dr. Petras Ragauskas

## Redaktorių kolegija
Dr. Gintautas Sakalauskas, LL.M. (*[[Greifsvaldo universiteto Teisės fakultetas|Greifswald]]*); prof. dr. Vytautas Andriulis, doc. Egidijus Bieliūnas (g. 1950 m.), dr. Algimantas Čepas, Antanas Dapšys, prof. dr. jur. Frieder Dünkel, Dr. Kauko Aromaa, prof. habil. dr. Valentinas Mikelėnas, prof. habil dr. Vytautas Nekrošius, LL.M. (*[[Frankfurto universiteto Teisės fakultetas|Frankfurt]]*); prof. dr. Vytautas Pakalniškis, prof. habil. dr. Vytautas Piesliakas, doc. dr. Jonas Prapiestis, prof. dr. Alvydas Pumputis, doc. dr. Stasys Stačiokas, dr. Remigijus Šimašius, doc. dr. Egidijus Vareikis (2008 m.).

## Šaltiniai

## Nuorodos
* „Teisės problemos“  (Teisės instituto tinklavietėje)
Teisybė

**Teisybė** – *dvisavaitis politiškai-tautiškai-krikščioniškai-demokratiškas laikraštis*, leistas 1907–1908 m. Kaune.

## Istorija
Leido ir redagavo K. Petrusevičius. Propagavo marijavitų tikėjimo tiesas, polemizavo su katalikų spauda. Spausdino Kauno gubernijos spaustuvė Kaune. Išėjo 10 numerių. 

## Šaltiniai

## Nuorodos
* „Teisybė“. E-paveldas.lt
Tenisas (laikraštis)

**Tenisas** – Lietuvos teniso sąjungos leidinys (laikraštis), ėjęs 1991–1994 m. Vilniuje.

## Istorija
Rašė teniso sporto ugdymo klausimais, nušvietė svarbiausias varžybas. Tiražas 1991 m. – 6000 egz., 1994 m. – 2000 egz.

Redaktorė Jūratė Žemaitytė. 

## Šaltiniai
Tempo

**Tempo** – *informacinis, nepolitinis, iliustruotas laikraštis visiems*, ėjęs 1930–1931 m. ir 1933 m. Kaune.

## Istorija
Leido ir redagavo Juozas Kazys Beleckas, Juozas Zurza, 1933 m. – Pranas Vytautas Būdvytis. Spausdino M. Kuktos spaustuvė, Raidės spaustuvė Kaune. Šis bulvarinio pobūdžio leidinys ėjo nereguliariai. Bendradarbiavo V. Kropas, A. Masalaitė, V. Stenčius ir kt. Nr. 1-3 vadinosi „Parodos tempo“. 

## Šaltiniai

## Nuorodos
* „Tempo“. E-paveldas.lt
Tetutė

**Tetutė** – *satyriszkas laiszkelis iszeinantis nepaskirtais laikais / für die Redaktion verantwortlich Kr. Funkat*, leistas 1891–1893 m. Bitėnuose, Tilžėje.

## Istorija
Pirmasis lietuvių satyrinis laikraštis; ėjo nereguliariai. Leido ir redagavo Martynas Jankus. Bendradarbiavo J. Penčiukas, Jonas Šliūpas. Vieni straipsniai spausdinti lotyniškomis, kiti gotiškomis raidėmis. Spausdino M. Jankaus spaustuvė Tilžėje. Išėjo 13 numerių. 

## Šaltiniai

## Nuorodos
* „Tetutė“. E-paveldas.lt
Su akcijomis susietos obligacijos

**Su akcijomis susietos obligacijos (SASO)** yra tokia investavimo priemonė, kurios vertė priklauso nuo akcijų, žaliavų, valiutų ir kitų finansinių priemonių, su kuriomis susietos obligacijos, vertės pokyčių. Investuotojai, įsigydami šių obligacijų, žino mažiausią sumą, kurią atgaus obligacijų išpirkimo dieną, ir datą, kada bus išmokėti pinigai.

## SASO ypatumai
Su akcijomis susietos obligacijos – tai apdrausta investicija į akcijas. Paprastai šios obligacijos siejamos ne su atskiromis akcijomis, bet su pasaulyje gerai žinomais akcijų indeksais. Su akcijomis susietų obligacijų išpirkimo suma tiesiogiai priklauso nuo to, kaip pakinta akcijų indeksas, su kuriuo šios obligacijos susietos. Tačiau, skirtingai nuo tiesioginių investicijų į akcijas, investicijos į su akcijomis susietas obligacijas yra apdraustos. Emitentas garantuoja, kad, net ir nukritus akcijų indekso vertei, šių obligacijų išpirkimo metu jų savininkams bus išmokėta ne mažiau nei obligacijų nominali vertė. Investuotojai, įsigydami su akcijomis susietų obligacijų, gali tikėtis akcijų rinkai būdingos investicijų grąžos, kuri dažniausiai bus didesnė nei investuojant į obligacijas su fiksuota palūkanų norma.

## Išnašos
Tėvynė (JAV)

**Tėvynė** – JAV lietuvių leidinys, einantis nuo 1896 m. sausio 1 d. Seniausias pasaulyje lietuvių laikraštis.

## Istorija
Leidžia Susivienijimas lietuvių Amerikoje. 1902–1907 m. ir 2001–2006 m. nėjo. 1896–1899 m. ėjo kas mėnesį Plimute, 1900–1901 m. – kas savaitę Pitstone. 1908 m. atgaivintas Pietų Bostone ir perkeltas į Niujorką, į ten įsigytus namus. Buvo leidžiamas kaip savaitraštis, nuo 1970 m. – mėnesinis laikraštis, išeina 10 numerių per metus. Tiražas 1984 m. – 4000 egz.

## Redaktoriai
* Jonas Žilius-Jonila-Žilinskas – 1896–1899 m.
* Antanas Kaupas, Tomas Astramskas – 1900–1901 m.
* Vincas Jokubynas – 1908–1909 m.
* Kazimieras Vidikas, Matas Šalčius – 1910–1911 m.
* Karolis Račkauskas-Vairas – 1911–1918 m.
* J. Purvis – 1919–1920 m.
* Stasys Vitaitis – 1920–1938 m.
* Kleopas Jurgelionis – 1938–1941 m.
* P. Bajoras – 1941–1943 m.
* Mykolas Vasiliauskas – 1943–1961 m.
* Antanas Sodaitis – 1962–1968 m.
* Juozas Petrėnas – 1969–1980 m.
* Genovaitė Meiliūnienė – 1980–1994 m. 
* Vytautas Kasniūnas – 1994–2001 m.

## Šaltiniai

## Nuorodos
* „Tėvynė“ 1917-1918 skenuoti puslapiai pas epaveldas.lt

* „Tėvynė“ 1896-1902, 1908-2001, 2006- skenuoti puslapiai pas epaveldas.lt

* Suskaitmeninti „Tėvynė“ laikraščio numeriai (1896-1994)
Simono Daukanto gimnazija

**Simono Daukanto gimnazija** - Simono Daukanto (1793–1864) vardo gimnazija Lietuvoje:

*Papilės Simono Daukanto gimnazija, Akmenės rajonas 
*Šiaulių Simono Daukanto gimnazija
*Vilniaus Simono Daukanto gimnazija

## Taip pat skaitykite
*Simono Daukanto pagrindinė mokykla
*Simono Daukanto vidurinė mokykla
Simono Daukanto pagrindinė mokykla

**Simono Daukanto pagrindinė mokykla** - Simono Daukanto (1793–1864) vardo pagrindinė mokykla Lietuvoje:

* Lenkimų Simono Daukanto pagrindinė mokykla, Skuodo rajonas;
* Vilniaus Simono Daukanto pagrindinė mokykla.

## Taip pat skaitykite
*Simono Daukanto vidurinė mokykla
*Simono Daukanto gimnazija
Kredito rizikos apsikeitimo sandoris

**Kredito rizikos apsikeitimo sandoris** () – kredito rizikos apsikeitimo sandoris iš esmės yra draudimo sandoris: viena sandorio šalis perka draudimą nuo trečios šalies nemokumo (ir už tai moka premijas, tačiau atsitikus nemokumo įvykiui, gaus išmoką), o kita – draudimą išrašo (ir už tai gauna premijas, bet turės sumokėti draudimo sumą, jeigu trečioji šalis taps nemoki). Sandoris vadinamas kredito rizikos apsikeitimo sandoriu, nes draudimo pirkėjas šiuo sandoriu pakeičia trečiosios šalies nemokumo riziką draudimo išrašytojo kredito rizika (nes ir draudikai gali imti ir „užsilenkti“). 

Iš Kredito rizikos apsikeitimo sandorių instrumentų kainos, padarius tam tikras prielaidas apie tai, kiek nuostolių galima patirti, jeigu Kredito rizikos apsikeitimo sandorio objektas taps nemokus, galima pasiskaičiuoti, kokia yra tikimybė, jog atsitiks nemokumo įvykis. Kredito rizikos apsikeitimo sandoriai tapo patogiu beveik standartizuotu įrankiu matuojant šalies ar kompanijos nemokumo riziką.
Ežerų pabaisa

**Ežerų pabaisa** – spėjamai egzistuojanti megafaunos būtybė, žinoma mituose, ganduose ar vietiniame folklore, kurios egzistavimas nėra moksliškai įrodytas. Gerai žinomas pavyzdys – Lochneso pabaisa. Ežerų pabaisų aprašymai dažnai labai panašūs į kai kurias jūrų pabaisas. Ežerų pabaisas dažniausiai tyrinėja kriptozoologijos šalininkai.

## Paaiškinimai
Daugelis skeptikų ežerų pabaisas laiko paprasčiausiais žinomų gamtos dalykų perdėtais atvejais ar klaidingomis interpretacijomis, arba klastotėmis ir apgaule. Daugelis ežerų pabaisų neturi jokių įrodymų, išskyrus tai, kad juos kažkas matė, ar prastos kokybės nuotraukų. Didelė dalis ežerų pabaisų, zoologų ir kitų biologų akimis, tiesiog negali egzistuoti.

Dalis ežerų pabaisų matymo atvejų paaiškinami kaip klaidingai atpažinti ruoniai, ūdros, elniai, nardantys jūriniai paukščiai, didžiosios žuvys (didieji eršketai, stambūs paprastieji šamai), plūduriuojantys rąstai, stovinčios bangos, susikertančios motorinių valčių bangos ir pan.

Švedų gamtininkas ir rašytojas *Bengt Sjögren* teigė (1980), kad šiandieninis tikėjimas ežerų pabaisomis asocijuojasi su legendomis apie kelpius (). Sjögren’as pareiškė, kad pasakojimai apie ežerų pabaisas einant laikui pasikeitė. Senuosiuose aprašuose ežerų pabaisos arkliškos išvaizdos, o artėjant į šiuos laikus pabaisos darosi vis labiau ropliškos ir dinozauriškos. Sjögren’as daro išvadą, kad legendos apie kelpius ėmė virsti į šiuolaikines legendas apie ežerų pabaisas, kur pabaisos, bendrojoje kultūroje vis plačiau plintant žinioms apie dinozaurus ir didžiuosius vandeninius roplius, iš arkliškų ėmė virsti dinozauriškai ropliškomis, dažnai – pleziozauriškomis.

Kitos plačiai paplitusios šalininkų hipotezės teigia, kad ežerų pabaisos yra nežinomų rūšių gigantiški gėlavandeniai unguriai, išgyvenę vandeniniai priešistoriniai ropliai (pvz., pleziozaurai). Viena hipotezė teigia, kad stebėtos pabaisos yra atsitiktinai suaugę individai gigantinių varliagyvių rūšių, kurios visą gyvenimą nugyvena kaip juvenilinės formos, panašiai kaip aksolotlis.
Kriptozoologas Bernardas Heuvelmansas (*Bernard Heuvelmans*) visą gyvenimą manė, kad matytos pleziozauriškos išvaizdos būtybės iš tikrųjų yra nežinomos rūšies ilgakakliai ruoniai.

Daugelyje regionų, ypač Loch Neso, Šampleino ežero ir Okanagano slėnyje, ežerų pabaisos buvo tapę svarbiais turistų traukos veiksniais.

## Šaltiniai
Tėvynė šaukia

**Tėvynė šaukia** – Raudonosios armijos 16-osios lietuviškosios divizijos laikraštis, ėjęs 1942 m. balandžio 5 d. – 1956 m. gegužės 20 d.

## Istorija
Leido divizijos politinis skyrius 2-3 kartus per savaitę. Išėjo 1952 numeriai. 1942 m. gegužės mėn. leistas literatūrinis priedas „Pergalė“, pasirodė 2 numeriai.

Laikraštyje dirbo Valys Drazdauskas, Judelis Kacenbergas, Jonas Marcinkevičius.

## Redaktoriai
* Juozas Pajaujis – 1942–1944 m.
* J. Karlinas – 1944–1947 m.
* S. Salpeiteris – 1947–1956 m. 

## Šaltiniai
Tėvynė (Argentina)

**Tėvynė** (La Patria) – Argentinos lietuvių laikraštis, leistas 1949–1961 m. Buenos Airėse.

## Istorija
Ėjo dukart per mėnesį. Turėjo skyrių ispanų kalba. Tiražas 900 egz.

Redaktoriai: T. Adamonis, J. Dijokas, Danielius Jokubonis, J. Jonuška.
Oficialūs redaktoriai: P. Guobys, J. Janušonis, E. Martinkutė.

Oficialus leidėjas 1949 -1951 m. Pranas Žilinskas.

## Šaltiniai
Tėvynė (Panevėžys)

**Tėvynė** – Panevėžio rajono laikraštis, einantis nuo 1962 m. balandžio 27 d. Panevėžyje, Statybininkų g. 13.

## Istorija
1962 m. balandžio 27 d. – 1965 m. sausio 26 d. buvo LKP CK ir Lietuvos TSR Ministrų Tarybos laikraštis Panevėžio ir Ramygalos rajonams, 1965–1990 m. – LKP Panevėžio rajono komiteto ir Liaudies deputatų tarybos leidinys, nuo 1990 m. lapkričio 9 m. – nepriklausomas laikraštis. Steigėja ir leidėja UAB „Tėvynė“, vėliau leidėja – Panevėžio rajono bendruomenių sąjunga. Dabar - VšĮ Jūsų Panevėžys. 

1962–1989 m. ėjo tris kartus, nuo 1990 m. – du kartus per savaitę. Dabar vieną kartą per savaitę (penktadieniais). Tiražas 1987 m. – 13 800 egz., 1993 m. – 4000 egz., 1997 m. – 3200 egz.
Redakcijoje dirbo: Stanislovas Kriaučiūnas, Elena Mezginaitė, J. Sabalys.

## Redaktoriai
* Leonardas Grubinskas – 1962–1969 m.
* P. Kancė – 1969–1976 m.
* Z. Merkelis – 1976–1984 m.
* Algimantas Kaminskas – 1984–2008 m.
* Visvaldas Tebeliškis – 
* Audronė Koriakina

## Šaltiniai

## Nuorodos
* Skaitmenintas Panevėžio apskrities kultūros paveldas („Tėvynė“ 1962–1971)
* „Tėvynė“
Tėvynės balsas (JAV)

**Tėvynės balsas** – JAV lietuvių *dukart-savaitinis [[laikraštis]]*, ėjęs 1921–1924 m. Vilkes Bare, 55 W.Market steet.

## Istorija
Leido Lietuvių industrijos bendrovė. 

## Redaktoriai
* Antanas Rakauskas – 1921–1922 m. 

## Šaltiniai

## Nuorodos
* „Tėvynės balsas“. E-paveldas.lt
Arachunas

**Arachunas** () – gyvenvietė rytų Ekvadore, Amazonijoje, Pastasos provincijoje, prie Arachuno upės (Kurarajaus intakas). Dauguma gyventojų – džiunglių kečujai. Yra lėktuvų pakilimo takas, susisiekimas sausuma sudėtingas.

## Istorija

Arachunas įkurtas naftos bendrovės „Shell“, kuri siekė čia pradėti naftos gavybą. Shell įdarbino vietinius kečujus gyvenvietės ir pakilimo tako statybai. 1948 m. „Shell“ pasitraukė, vėliau čia įkurta evangelikų misija. Dabar veikia privati poilsio sanatorija.

## Šaltiniai
Tėvynės balsas (Vilnius)

**Tėvynės balsas** – laikraštis užsienio lietuviams, ėjęs 1947–1953 m. ir 1957–1967 m. Vilniuje.

## Istorija
Leido Kultūrinių ryšių su užsienio lietuviais komitetas. Rašė apie Lietuvos politinį, ekonominį, visuomeninį bei kultūrinį gyvenimą. Tiražas 1966 m. – 5000 egz. 1967 m. vietoje laikraščio pradėjo eiti savaitraštis „Gimtasis kraštas“.

## Redaktoriai
* Jonas Šimkus – 1947–1953 m.
* Stasys Laurinaitis – 1957–1961 m.
* Mykolas Jackevičius – 1962–1967 m. 

## Šaltiniai
Juozas Petraitis (1884)

**Juozas Petraitis** (1884 m. kovo 19 d. Mankinai, Gruzdžių valsčius – 1939 m. birželio 23 d. Filadelfija) – Lietuvos kunigas, visuomenės veikėjas, žurnalistas.

## Biografija
Mokėsi Gruzdžių pradžios mokykloje, Šiaulių gimnazijoje, Žemaičių kunigų seminarijoje, bet dėl lietuviškos veiklos įšventinimo negavo. 1908 m išvyko į JAV, 1909 m. buvo įšventintas kunigu ir paskirtas į Dorinsvilą (Ilinojaus valstija), 1916-1931 m. Petersono, nuo 1931 m. – Bajono (Niujorkas) lietuviškos parapijos klebonas.  Reiškėsi lietuviška ir katalikiška veikla, redagavo laikraščius 1920-1926 m. „Tėvynės balsas“, 1927 m. „Tauta“. Dalyvavo delegacijoje pas JAV prezidentą, prašant pripažinti Lietuvų *de jure*.

## Šaltiniai
Šel Mera

**Šel Mera** () arba **Šelas, La Šelas** (*Shell, La Shell*) – miestelis rytų Ekvadore, Pastasos provincijoje, į pietvakarius nuo Pujo, Pastasos upės kairiajame krante. Veikia Amazonės oro uostas, kuriame yra ir karinių pajėgų bazė. Pro miestą eina Pujo–Ambato plentas bei atšaka į Makasą.

Yra ligoninė, bažnyčia, mokyklos, viešbučiai, misionierių svečių namai, karinės bazės angarai.

## Istorija

Gyvenvietė įkurta 1937 m. naftos kompanijos „Shell“. Pradžioje ją sudarė tik pakilimo takas ir darbininkų barakai. Naftininkai nuolat susidurdavo su indėnų antpuoliais, sudėtingomis gamtinėmis sąlygomis todėl 1948 m. gyvenvietę paliko. 1949 m. Šel Meroje įsikūrė evangelikų misionierių organizacija „Mission Aviation Fellowship“. Ji, pasinaudodama aviacija skraidindavo misionierius po Amazonijos džiungles ir prisidėjo prie indėnų evangelizacijos. Šel Mera pagarsėjo 1956 m., kai grupė misionierių, vadovaujamų Neito Santo, dingo be žinios indėnų vaoranių žemėse („operacija Auka“). Vėliau jie rasti nužudyti. 1958 m. Šel Meroje atidaryta pirmoji ligoninė Ekvadoro Amazonijoje, o 1964 m. – misijos mokykla.

## Šaltiniai
Tėvynės sargas (savaitraštis)

**Tėvynės sargas** – Lietuvių krikščionių demokratų savaitraštis, leistas 1917–1918 m. Vilniuje, 1920–1926 m. Kaune.

## Istorija
Leido Aleksandras Stulginskis, spausdino brolių Gurvičių spaustuvė bei Valstybės spaustuvė Kaune, Zničo spaustuvė Vilniuje. Leido priedus „Jaunimas“, „Naujakurys“, „Svirplys“, „Šeimyna“, „Tėvynės sargas“ (1918 m. – vokiečių k.), „Ūkininkas“, „Žvaigždutė“.

Rašė visuomenės, politikos, religijos, švietimo, literatūros ir ūkio klausimais, propagavo tautiškumo, katalikybės idėjas.

Bendradarbiavo Kazys Bizauskas, Kristupas Čibiras, Povilas Dogelis, Liudas Gira, A. Kašėta, Faustas Kirša, Alfonsas Petrulis, Stasys Sirutis, Justinas Staugaitis, D. Treigys, P. Vailokaitis, Antanas Vileišis ir kt.

Redagavo Kazimieras Ambrozaitis, J. Andriulis, Aleksandras Stulginskis, J. Štuopis, Stasys Tijūnaitis. 

## Šaltiniai

## Nuorodos
* „Tėvynės sargas“. E-paveldas.lt
Tėvynės balsas (Tilžė)

**Tėvynės balsas** – mėnesinis laikraštis, skirtas Lietuvos ūkininkams. Leistas 1907 m. Tilžėje gotikiniu šriftu.

## Istorija
Leidėjas ir redaktorius Jonas Elijošaitis (1886–1915). Spausdino E. Jagomasto spaustuvė. Išleisti du numeriai (sausio ir vasario mėn.).

## Šaltiniai

## Nuorodos
* „Tėvynės balso“ skaitmeniniai numeriai
Tėvynės balsas (Filadelfija)

**Tėvynės balsas** – savaitinis laikraštis, leistas 1920–1926 m. Filadelfijoje.

## Istorija
Leido „Tautos“ bendrovė. Redaktorius kunigas Juozas Petraitis. Spausdintas P. Statkaus spaustuvėje. 

## Šaltiniai

## Nuorodos
* „Tauta“. E-paveldas.lt
Kurarajus

**Kurarajus** () arba **Evengunas** (*Ewenguno*) – upė Ekvadore ir Peru, Amazonijoje; Napo dešinysis intakas (Amazonės baseinas). Prasideda Pastasos provincijoje, Kurarajus ir Kočakingu apylinkėse, Andų priekalnėse. Teka į rytus, pietryčius per Amazonijos džiungles. Žemupyje teka Peru, Loreto departamento teritorija, smarkiai meandruoja. Įteka į Napą ties Kurarajaus kaimu.

Didžiausi intakai: Kononakas, Nušinjas (kairieji), Viljanas (dešinysis).

Vagos plotis nuo 100 m (ties Kononako žiotimis) iki 300 m (ties santaka). Žemupyje laivuojama. Prie Kurarajaus didesnių gyvenviečių nėra, tik džiunglių kečujų ir vaoranių kaimai.

## Šaltiniai
Tėvynės sargas (JAV)

**Tėvynės sargas** – kultūros, visuomenės, politikos katalikiškos krypties žurnalas, ėjęs 1950–1991 m. JAV.

## Istorija
Pradėtas leisti 1947 m. Roitlingene, VFR, nuo 1950 m. ėjo Čikagoje, vėliau Niujorke, Hot Springse. Leido Lietuvių krikščionių demokratų sąjunga. 1952–1955 m. leido priedą „Jaunimo žygiai“. Nuo 1992 m. leidžiamas Vilniuje (žr. Tėvynės sargas (Vilnius).

Redaktoriai: Ona Labanauskaitė, P. Vainauskas, V. Zakarauskas, Leonardas Šimutis, V. Vilimas, Kazys Pakštas, Magdalena Draugelytė-Galdikienė, Domas Jasaitis, P. Maldeikis, Algirdas Jonas Kasulaitis. 

## Šaltiniai

## Nuorodos
* „Tėvynės sargas“ 1941-1997 suskaitmenintas archyvas spauda.org
* „Tėvynės sargas“ skenuoti puslapiai epaveldas.lt
Tėvynės sargas (Vilnius)

**Tėvynės sargas** – kultūros, visuomenės, politikos ir socialinių mokslų žurnalas, leistas 1992–2000 m. Vilniuje.

## Istorija
Leistas kaip atkurtas 1896 m. pradėtas Tilžėje leisti to paties pavadinimo leidinys, iki 1991 m. leistas JAV. Tiražas 1992 m. – 10 000 egz., 1996 m. – 2000 egz. Leistas kartą per ketvirtį.

## Redaktoriai
* P. V. Povilaitis – 1992 m.
* Audronė Viktorija Škiudaitė – nuo 1993 m. 

## Šaltiniai
Foigt

**Foigt**:

*„Foigt ir partneriai“, advokatų kontora
*Dalia Foigt (g. 1957 m.), Lietuvos verslo teisės advokatė, VU docentė
Tėviškė (Šiauliai)

**Tėviškė** – savaitraštis, nuo 1941 m. birželio 6 d. iki 1944 m. liepos mėn. ėjęs Šiauliuose. 

## Istorija
Leido Lietuvių nacionalistų partija ir Lietuvos aktyvistų frontas. 1941 m. liepos mėn. – 1942 m. sausio mėn. vadinosi „Tėvynė“.  Tiražas 50 000 egz.

Kaip administracinio centro (periferijos) laikraštis, daugiausia rašė apie to krašto ekonominį, kultūrinį ir visuomenės gyvenimą, informavo apie visos Lietuvos ir užsienio įvykius. 

Redagavo Simas Miglinas. 

## Šaltiniai
Tėviškė (Ramygala)

**Tėviškė** – Panevėžio rajono Ramygalos kolūkio dvimėnesis laikraštis, leistas 1988–1991 m. Ramygaloje.

## Istorija
Redagavo C. Valaitis. Tiražas 200 egz. 

## Šaltiniai
Tėviškėlė (Čikaga)

**Tėviškėlė** – vaikų mėnesinis žurnalas, ėjęs 1951 m. lapkričio 1 d. – 1956 m. gruodžio mėn. Čikagoje (JAV).

## Istorija
1951–1952 m. laikraščio „Dirva“ priedas, 1952–1956 m. – atskiras leidinys. Leido ir redagavo V. Vijeikis.

Bendradarbiavo Bernardas Brazdžionis (Vytė Nemunėlis), N. Butkienė, V. Frankienė, K. Grigaitytė, P. Imsrys, J. Jankus, G. Ivaškevičienė, J. Kreivėnas, D. Lipčiūtė, P. Survila, R. Šilėnaitė, J. Vaičelionis, D. Velička ir kt. Paskelbė Zigmo Gėlės, P. Mašioto, Ks. Sakalausko-Vanagėlio ir kt. kūrinių. Iliustravo Vlada Stančikaitė-Abraitienė, V. Vijeikis ir kt. 

## Šaltiniai
Tėviškėlė (Taujėnai)

**Tėviškėlė** – Ukmergės rajono Taujėnų parapijos pastoracinės tarybos periodinis leidinys, einantis nuo 1992 m. Taujėnuose.

## Istorija
Nuo 2006 m. leidžia pastoracinė taryba ir Taujėnų bendruomenė. Tiražas 1992 m. ir 1997 m. – 200 egz.

Redaktorius R. Janickis ir kt. 

## Šaltiniai
Saparai

**Saparai** – negausi Amazonijos indėnų tauta, gyvenanti Ekvadoro ir Peru teritorijose. Seniau vartojo negausiai kalbų šeimai priklausiusią saparų kalbą, tačiau dabar ji praktiškai mirusi. Saparai kalba ispanų ir maišyta kečujų kalbomis.

Seniau saparai gyveno dideliuose plotuose tarp Napo ir Pastasos upių. Dar XX a. pr. jų buvo apie 200 tūkst. Vėliau dėl intensyvaus miškų kirtimo, vergijos ir asimiliacijos ši tauta nunyko. Dabar yra apie 350 saparų, iš kurių dauguma (>200) gyvena Ekvadore (Pastasos provincija). Šios šalies indėnų bendruomenių organizacija (CONDAPE) deda pastangas suvienyti ir atkurti saparų bendruomenę. Dabar dauguma Ekvadoro saparų gyvena teritorijoje tarp Pindojaku, Konambo ir Aukštutinio Korienteso upių, kur įsteigta saparų autonominė teritorija.

Saparai tradiciškai verčiasi žvejyba, palmių šerdžių rinkimu, medžiokle pučiamaisiais ginklais. XX a. daug saparų buvo priversti dirbti hevėjų plantacijose.

Saparų kalba įtraukta į UNESCO nematerialaus pasaulio paveldo sąrašą.

Plačiąja prasme, saparais vadinamos visos gentys vartojusios saparų kalbas. XX a. pr. buvo žinomos 39 tokios gentys, dabar dalis jų išnyko. Pagrindinės saparų grupės yra: saparai, andoa (ikitai, gae), koronadai, arabelai, omuranai ir abichirai.
Kauno Varpelio pradinė mokykla

**Kauno „Varpelio“ pradinė mokykla** – dieninė, savarankiško mokymosi bendrojo lavinimo mokykla Kaune, Vakarų g. 15, vykdanti pradinio ugdymo programas lietuvių kalba. Įstaigos kodas 195096037.

## Istorija
Kauno „Varpelio“ pradinė mokykla įsteigta 2001 m. rugpjūčio 30 d. Kauno miesto tarybos 2001 m. balandžio 7 d. sprendimu Nr. 01-03-51 Kauno „Varpo“ gimnazijos pagrindu.

## Šaltiniai

## Nuorodos
* Mokyklos svetainė
Europos psichoterapijos asociacija

**Europos psichoterapijos asociacija** (**EPA**; , **EAP**) – psichoterapijos organizacijas ir psichoterapeutus visoje Europoje vienijanti draugija; asociacija.

Būstinė Vienoje (Austrija). EPA biuras veikia Vienos Zigmundo Froido privačiame universitete.

## Vadovybė
* Prezidentas Irena Bezić (Croatia)
* Viceprezidentai Catalin Zaharia (Romanija).
* Generalinis sekretorius austras Tom Warnecke.

EPA vienija 128 organizacijas (28 nacionalines skėtines asociacijas ir 17 europinių draugijų) iš 41 valstybių su daugiau nei 120 000 psichoterapeutų. Nariais gali būti ir atskiri asmenys.

## Veikla
Remdamasi 1990 m. Strasbūro psichoterapijos deklaracija (), EPA siekia aukštų moksliškai pagrįstų psichoterapijos mokymo standartų.
 
* **[[Europos psichoterapeuto sertifikatas]]** (, ECP): išsilavinimo standartas, pripažįstamas visoje Europoje
* **Psichoterapeutų registras** (*Register for ECP-Psychotherapists*): psichoterapeutų *[[Duomenų bankas]]* skirtas siekiant užtikrinti psichoterapeutų pasiekiamumą visoje Europoje
* **EPA etikos vadovas** (*EAP Ethical Guidelines*): Etikos normos, siekiant pacientų apsaugos, įgyvendintinos Europos mastu
* **[[Pasaulinė psichoterapijos taryba]]** (*World Council for Psychotherapy*, WCP): EAP yra WCP narė steigėja.
* **Tarptautinis psichoterapijos žurnalas** (*International Journal of Psychotherapy*, ISSN 1356-9082), tarptautinis žurnalas.

## Nariai
* Lietuvos psichoterapijos draugija ( LPD) Prezidentas Eugenijus Laurinaitis
* Rytų Europos egzistencinės terapijos asociacija (REETA)

## Šaltiniai

## Nuorodos
* Europos psichoterapijos asociacijos (EAP) tinklavietė (anglų k.)
Tėviškės garsas

**Tėviškės garsas** – lietuvių savaitraštis, leistas 1945–1948 m. Švainfurte, Vokietijoje.

## Istorija
Leido Lietuvių tremtinių bendruomenės komitetas. Išėjo 117 numerių.

Atsakingasis redaktorius Medardas Bavarskas, redaktoriai Stasys Gečas, Simas Urbonas, redakcijos narys Jonas Pranas Palukaitis. 

## Nuorodos
* „Tėviškės garsas“ 1946-1948 suskaitmenintas archyvas pas spauda.org

## Šaltiniai
Tėviškės žiburiai

**Tėviškės žiburiai** () – Kanados lietuvių tautinės krypties savaitraštis, einantis nuo 1949 m. Toronte, Misisaugoje.

## Istorija
Leidžia Kanados lietuvių katalikų draugija „Žiburiai“. Rašo politikos, kultūros, literatūros, religijos temomis, svarsto įvairias Lietuvos gyvenimo ir pasaulio lietuvių bendruomenės problemas. Ivairiu laiku turėjo skyrelius moterims, jaunimui, vaikams.

Bendradarbiavo mokslo, literatūros, meno, spaudos darbuotojai iš įvairių šalių: Pranas Alšėnas, Viktoras Baltutis, Vladas Būtėnas, Jonas Daugėla, Pranas Garšva, Jurgis Gimbutas, Alina Grinienė, Vytautas Aleksandras Jonynas, Algirdas Jonas Kasulaitis, Juozas Kralikauskas, Jonas Kunca, Laimutis Ločeris, Česlovas Masaitis, Vytautas Jurgis Meška, Salomėja Narkeliūnaitė, Bronius Povilaitis ir kiti.

## Redaktoriai
* Adolfas Šapoka – 1949–1961 m.
* Pranas Gaida-Gaidamavičius – 1961–1989 m. 
* Česlovas Senkevičius – 1989–2016 m.
* Sigina Katkauskaitė – nuo 2016 m.

## Šaltiniai

## Nuorodos
* „Tėviškės žiburiai“ 
* Suskaitmeninti „Tėviškės Žiburiai“ laikraščio numeriai (1949-2020)
Tėviškės aidai

**Tėviškės aidai** – Australijos lietuvių katalikiškas savaitraštis, einantis nuo 1956 m. Melburne.

## Istorija
Leidžiamas vietoje „Švyturio“. Leidžia Australijos lietuvių katalikų federacija. Leido priedus: laikraštį „Ateities žingsniai“ (nuo 1962 m.) literatūrinį leidinį „Verpetai“ (1965-1979 m.)

Bendradarbiavo Vincas Augustinavičius, Petras Butkus, Jonas Kunca,

Redaktoriai: P. Bačinskas, Bronius Zumeris, Pranas Vaseris, Pranas Dauknys, E. Šidlauskas. 

## Nuorodos
* „Tėviškės Aidai“ 1956-2010 suskaitmenintas archyvas pas spauda.org

## Šaltiniai
Tėviškės gamta

**Tėviškės gamta** – mėnesinis laikraštis, einantis nuo 1989 m. gegužės 3 d. Vilniuje, A. Juozapavičiaus g. 10A.

## Istorija
Įsteigė laikraščio redakcinė taryba, pirmininkas ir redaktorius Juozas Stasinas. Nuo 1991 m. leidžia ULAB „ABO“. Tiražas: 1989 m. – 25 000 egz., 1996 m. – 3000 egz., 2000 m. – 2500 egz., 2011 m. – 2000 egz.

Nušviečia Lietuvos ir pasaulio gamtą bei jos apsaugos problemas, gamtosaugininkų, miškininkų, žuvininkų veiklą, spausdina straipsnius ekologinio švietimo, etninės kultūros, aplinkosaugos, teisės, istorijos temomis. Bendradarbiauja: gamtininkas Selemonas Paltanavičius, geografas prof. Algirdas Stanaitis, etnologas prof. Libertas Klimka, dr.Laimutis Januškevičius, žurnalistai:Raimonda Karnackaitė, Vytautas Žeimantas, Vytautas Bagdonas, Diana Rakauskaitė, Ona Drobelienė, fotomeninkas Eduardas Vakrina.
Vyr. redaktorius Juozas Stasinas , redaktorius Julius Stasinas, atsakingoji sekretorė Gražina Zutkytė.

## Šaltiniai
Saparų kalbos

**Saparų kalbos** – negausi, bebaigianti išnykti izoliuotų indėnų kalbų šeima. Vartojamos Ekvadoro ir Peru Amazonijoje gyvenančių saparų genčių.

XX a. regione gyveno 39 saparų gentys, dauguma jų turėjo savas kalbas ar tarmes. Dauguma jų išnyko dar neaprašytos. Dabar žinomos tik 9 saparų kalbos, iš jų 6-7 jau mirusios.

: 1 Saparų grupė
:: 1.1 saparų [zro] (likę keli kalbėtojai)
:: 1.2 arabelų [arl] (50 kalbėtojų)
:: 1.3 andoa [anb] †
:: 1.4 konambo [avs] †
: 2 Ikito – Kahuaranų grupė
:: 2.1 ikitų [iqu] (35 kalbėtojai)
:: 2.2 auširių [avs] †
:: 2.3 kahuaranų [cah] †
: 3 neklasifikuotos
:: 3.1 omuranų [omu] †
:: 3.2 gae †

Tradiciškai saparų kalbos laikomos izoliuotomis, tačiau bandyta jas sieti su pebų-jagvų kalbomis bei kahuapanų kalbomis. Prie saparų kalbų bandoma priskirti praktiškai išnykusią tauširų kalbą, tačiau genetinis ryšys neįrodytas.
Naujos tėviškės žinios

**Naujos tėviškės žinios** – Kauno apskrities ir Kauno rajono laikraštis, einantis nuo 1950 m. gruodžio 30 d. Kaune.

## Istorija
Nuo 1950 m. gruodžio mėn. iki 1955 m. gegužės mėn. buvo LKP (b) Vilijampolės rajono komiteto ir vykdomojo komiteto organas, 1955–1990 m. – LKP Kauno rajono komiteto ir Liaudies deputatų tarybos organas, nuo 1990 m. – Kauno rajono laikraštis. Steigėja ir leidėja UAB „Tėviškės žinios“, Garliavoje, Vytauto g. 71, vėliau UAB „Šarkis“ redakcija, K. Donelaičio g. 43, Kaunas.

1951–1954 m. ėjo du kartus, vėliau – tris kartus per savaitę. Iki 1962 m. vadinosi „Socialistiniu keliu“, iki 1988 m. – „Komunizmo vėliava“, iki 2008 m. „Tėviškės žinios“. Tiražas 1951 m. – 1000 egz., 1987 m. – 14 700 egz., 1996 m. – 8000 egz.

## Redaktoriai
* Viktoras Kaladžinskas – 1951 m.
* Česlovas Zgirskis – 1951–1952 m.
* Joana Andriuškevičienė – 1952–1953 m.
* Gutmanas Šmerkovičius – 1954–1979 m.
* Teklė Mačiulienė – 1980–1986 m.
* Nijolė Grinevičiūtė – 1987–2012 m.
* Kazys Požėra – nuo 2012 m.

## Šaltiniai
EPA (reikšmės)

**EPA**:

* Europos psichoterapijos asociacija
* Larnakos ÉPA, buvęs Kipro futbolo klubas iš Larnakos, 1994 m. susijungęs su Pezoporikos Larnaka klubu į naują AEK Larnaka klubą.
* *Environmental Protection Agency*, Aplinkos apsaugos agentūra
Tėvų kelias

**Tėvų kelias** – Venesuelos lietuvių katalikiškas žurnalas, leistas 1949–1955 m. Karakase.

## Istorija
Redaktoriai J. Kukanauza, kunigas Antanas Sabaliauskas, kunigas A. Perkumas.  Bendradarbiavo Aleksandras Vabalas, Aleksandra Vaisiūnienė. 

## Šaltiniai
Raimundas Milašiūnas

**Raimundas Milašiūnas** – psichiatras-psichoterapeutas, psichoanalitikas.

## Išsilavinimas
1981-1987 m. baigė mediciną Vilniaus universiteto (VU) VU Medicinos fakultete.
1992-1996 m. mokėsi Transakcinės analizės Europos transakcinės analizės asociacijos mokymo programoje.
1994 m. stažavosi Zalcburgo – Niujorko Cornello universiteto mokymo programoje (Zalcburgas, Austrija).
1998-2003 – Psichoanalizės studijos Tarptautinės psichoanalizės asociacijos mokymo programoje Amsterdame (Olandija).
2003-2005 m. Psichoanalitinės psichoterapijos mokytojų rengimo programos dalyvis Olandijos psichoanalitinės psichoterapijos draugijoje.

Europos psichoterapeutas (EAP)

## Profesinė veikla
1991-2001 m. Vilniaus miesto Psichikos sveikatos centro direktorius, psichiatras-psichoterapeutas.
2001-2002 m. UAB „Šeimos gydytojas” psichiatras psichoterapeutas.
2002- 2011 m. Vilniaus psichoterapijos ir psichoanalizės centro psichoanalitikas.
Nuo 2011 m. Valakupių psichoterapijos centro psichoanalitikas (privati praktika).
Nuo 2019 m. Vilniaus psichoterapijos studijos supervizorius.
1996-2000 m. LR sveikatos apsaugos ministerijos vyriausiasis psichiatras, 2000-2005 m. LR SAM konsultantas psichoterapijai.
Nuo 2002 m. Vilniaus universiteto individualiosios psichodinaminės psichoterapijos mokytojas.
1988-2004 m. ir 2010-2014 m. Vilniaus universiteto Psichiatrijos klinikos asistentas, rezidentų vadovas.
2012-2014 m. Lietuvos edukologijos universiteto vizituojantis dėstytojas.

## Narystė profesinėse draugijose

* Lietuvos psichoanalizės draugija, nuo 1988 m. (nuo 1998 – Etikos komisijos pirmininkas, nuo 2002 – Mokymo komiteto narys, nuo 2002 – prezidentas-elektas, 2004–2006 m. prezidentas).
* Lietuvos psichiatrų asociacija, nuo 1990 m.
* Lietuvos psichoterapijos draugija, nuo 1993 m.
* Amsterdamo (Nyderlandai) psichoanalizės studijų programos mokymo komiteto narys, 2003–2009 m.
* Olandijos psichoanalizės draugijos ir Tarptautinės psichoanalizės asociacijos narys, nuo 2004 m.
* Tarptautinės santykio psichoanalizės ir psichoterapijos asociacijos narys, nuo 2010 m.
* Europos psichoterapijos asociacijos narys, nuo 2010 m.

## Leidiniai
* "Grupinė psichoterapija Lietuvoje" (1999) skyriaus autorius
* "Psichiatrija" (2003) 2 skyrių autorius
* "Psichoanalitinė psichoterapija" (2004, 2013) bendraautoris (su L. Andrikiene ir E. Laurinaičiu)
* "Psichoanalizė: 100 klausimų ir atsakymų" (2004, 2007) autorius
* "Žarijų duobės: pokalbiai su psichoanalitiku" (2008) bendraautoris (su I. Liutkevičiene)
* "Psichoterapija" (2008) sudarytojas (su E. Laurinaičiu) ir 2 skyrių autorius
* "Psichoanalitiniai etiudai" (2009) sudarytojas ir 2 skyrių autorius
* "Sielos paslaptys" (2010) bendraautoris (su I. Liutkevičiene)
* "Froidistiškai-marksistiniai ir konservatoriškai-anarchistiniai skrydžiai ant kušetės virš gegutės lizdu virstančio pasaulio" (2012) bendraautoris (su V. Normanu)
* "Psichoanalizė: intersubjektyvusis požiūris" (2014) autorius
* "Psichodinaminė psichiatrija" (2016) bendraautoris (su D. Leskausku ir R. Viliūniene)
* "Psichoterapija: kaip ir kodėl" (2017) autorius

## Šaltiniai

## Nuorodos
* Biografija
Chibarų kalbos

**Chibarų kalbos** – negausi, izoliuota indėnų kalbų šeima, kurios kalbas vartoja indėnai, gyvenantys šiaurės Peru ir pietryčių Ekvadore.

Dabar vartojamos 4 chibarų kalbos:
: 1. **[[šuarų kalba|šuarų]]** [jiv]
: 2. **[[ačuarų kalba|ačuarų]]** [acu]
: 3. **[[Agvarunų kalba|agvarunų]]** [agr]
: 4. **[[Huambisų kalba|huambisų]]** [hub]

Įvairūs kalbininkai bandė jungti chibarų kalbas su kitomis kalbų šeimomis. Vienas iš variantų yra makrochibarų kalbos, į kurias dar jungiamos kahuapanų, galimai urarinų kalbos. Taip pat, kartais prie chibarų kalbų priskiriamos pavienės izoliuotos kalbos, vartojamos tame regione (paltų, kandošių).

## Nuorodos
* Ethnologue klasifikacija
Tėvų žemė (Kaunas)

**Tėvų žemė** – Lietuvos žemės savininkų sąjungos laikraštis, ėjęs 1991–1992 m. Kaune.

## Istorija
Tiražas 1991 m. – 8200 egz., 1992 m. – 5000 egz. Išėjo 11 numerių.

## Redaktoriai
* Pranas Abelkis – 1991 m.
* Aloyzas Liaugaudas – 1991–1992 m. 

## Šaltiniai
Milašiūnas

**Milašiūnas** − lietuviška vyriškos giminės pavardė.

Šios pavardės moteriškosios giminės formos yra: Milašiūnienė (ištekėjusi moteris) ir Milašiūnaitė (mergautinė pavardė).

Pavardę turi šie garsesni asmenys:

*Juozas Milašiūnas (1852–1943), knygnešys
*Kazys Milašiūnas, Vilniaus Tuskulėnų vidurinė mokyklos direktorius 
*Raimundas Milašiūnas, psichiatras-psichoterapeutas, psichoanalitikas.
Tiesa (Filadelfija)

**Tiesa** – *geriausias lietuvių mėnesinis laikraštis*, JAV lietuvių laikraštis, leistas 1926–1934 m. Filadelfijoje.

## Istorija
Leido „Tiesos“ bendrovė.

Redaktorius Juozas Gustis. 

## Šaltiniai

## Nuorodos
* „Tiesa“. E-paveldas.lt
Tėvų žemė (laikraštis)

**Tėvų žemė** – tautinės krypties *[[laikraštis]] visiems lietuviams*, ėjęs 1933 m. gruodžio 10 d. – 1939 m. balandžio mėn. Kaune, Donelaičio g. 25, ir 1940 m. balandžio 28 d. bei 1941–1944 m. Vilniuje, Totorių g. 22.

## Istorija
Leido Lietuvos atgimimo draugija. Ėjo kas dvi savaites, kas savaitę. Iki 1940 m. redagavo Jonas Jurgis Bulota, J. Virpša, Albinas Briedis, Aleksas Kamantauskas. 1933–1939 m. ėjo priedas „Savanoris kūrėjas“.

1940 m. Vilniuje redagavo Stepas Povilavičius. Nuo 1940 m. birželio iki 1941 m. nebuvo leidžiamas. 1941 m. pabaigoje atgaivino J. Karutis, kuris redagavo iki 1944 m. 

## Šaltiniai

## Nuorodos
* „Tėvų žemė“. E-paveldas.lt
Tėvų žemė (Londonas)

**Tėvų žemė** – Lietuvos atgimimo sąjūdžio Anglijos vietininkijos laikraštis, leistas nuo 1955 m. Londone.

## Istorija
Ėjo kas tris savaites. Be tautinės orientacijos politinių straipsnių, paskelbta ir grožinės literatūros kūrinių. Redagavo A. J. Kaulėnas. 

## Šaltiniai
Valdemar Borovskij

**Valdemaras Borovskis** (g. 1984 m. gegužės 2 d.) – buvęs Lietuvos futbolininkas, krašto gynėjas. Atstovavo nacionalinei rinktinei.

## Karjera
Profesionalo karjerą pradėjo Geležiniame Vilke. Paskui žaidė Vėtroje, Šiauliuose, Marijampolės „Sūduvoje“. 

Buvo išvykęs žaisti į Latviją ir rungtyniavo Rygos Daugavoje. 

2015 m. atstovavo PFK Beroe Stara Zagora klubui Bulgarijoje.

2016 m. grįžo į Lietuvą ir žaidė Jonavos „Lietavoje“.

Nuo 2017 m. atstovavo FK Trakai. 2018 m. išrinktas šios ekipos kapitonu. 2019 m. gruodžio mėn. pranešta, kad sutartis su žaidėju pratęsta ir 2020 m. sezone atstovaus „riterius“. Sutartis pasirašyta su galimybe ją pratęsti dar metams.

2021 m. birželio 16 d. pasižymėjo įvarčiu rungtynėse prieš FK Banga Gargždai. Žaidėjas vienu lietimu pasiuntė kamuolį į vartus ir pirmojo kėlinio pabaigoje riteriai išsiveržė į priekį 1:0. Galutinis rezultatas 3:0. Spalio mėnesį V.Borovskij oficialiai tapo „TFA-Riteriai“ U-12 ekipos vyriausiojo trenerio asistentu, tačiau ir toliau rungtyniavo Riterių sudėtyje.

2022 m. sausio mėn. pratęsta sutartis. A lygoje sužaidė 34 rungtynes ir pasižymėjo įvarčiu. 2022 m. liepos 22 d. pelnė įvartį prieš FC Džiugas.

2023 m. sausio mėn. sutartis buvo pratęsta.

2023 m. gruodžio 5 d. tapo žinoma, kad futbolininkas baigia profesionalo karjerą ir imasi trenerio veiklos.

## Statistika
; A lygos statistika

Spalvų reikšmės: 
: Ekipa žaidė A lygoje;

## Pasiekimai
; su FK Trakai
* A lygos bronzos laimėtojas: 2017 m.

## Nacionalinė rinktinė
Lietuvos nacionalinėje rinktinėje debiutavo 2011 m. kovo 25 d. draugiškose varžybose prieš Lenkiją.

## Šaltiniai

## Nuorodos
* alyga.lt svetainė
* SOCCERWAY
* Transfermarkt 
* lietuvosfutbolas.lt
* Globalsportsarchive
Tiesa (Niujorkas)

**Tiesa**&nbsp;– JAV lietuvių darbininkų savišalpos draugijos laikraštis, leistas 1930–2006&nbsp;m.

## Istorija
1930–1982&nbsp;m. ėjo Niujorke, nuo 1982&nbsp;m.&nbsp;– Midltaune. 1930–1955&nbsp;m.&nbsp;– dvisavaitis, vėliau&nbsp;– mėnesinis. Buvo skyrelis anglų kalba.

## Redaktoriai
* Rojus Mizara&nbsp;– 1930–1936&nbsp;m.
* Jonas Gasiūnas&nbsp;– 1937–1950&nbsp;m.
* J. Siurba&nbsp;– 1950–1983&nbsp;m.
* E. Juškevičienė&nbsp;– nuo 1983&nbsp;m. 

## Šaltiniai
Tiesos balsas (Getingenas)

**Tiesos balsas** – lietuvių evangelikų liuteronų laikraštis, leistas 1947 m. kovo 21-birželio 19 d. Getingene, Vokietijoje. 

## Istorija
Redagavo, leido ir savo paties spaustuvėje spausdino kunigas Mikas Preikšaitis. Išėjo 8 numeriai. 

## Šaltiniai
Žutautų senosios kapinės

**Žutautų senosios kapinės**, kitaip – **Žutautų senkapis**, vad. **Markapiais** (registrinis kultūros paveldo objektas: unikalus kodas - 6276; senas kultūros paminklų sąrašo Nr. AV553) – neveikiančios kapinės pietrytinėje Kretingos rajono savivaldybės teritorijos dalyje, Žutautuose (Žalgirio seniūnija), 1,1 km į šiaurės rytus nuo kelio Kartena–Mikoliškiai, Žutautų miške, keliuko Žutautai–Bumbuliai dešinėje pusėje, kairiajame Kartenalės upelio krante.

## Kapinės
Įrengtos smėlingoje, vakarų – rytų kryptimi pailgoje kalvelėje, apaugusioje mišku. Paviršius nelygus, rytinė dalis iškasinėta bulviarūsių duobių, pietrytinis kraštas nukastas, šiaurės rytinėje dalyje guli betoninis antkapis. Mažosios architektūros statinių nėra. Palei šiaurės vakarinį pakraštį nuo kelio pusės supiltas žemių pylimas.

Teritorijos plotas – 0,33 ha, perimetras – 247 m.

## Istorija
Įrengtos XVI a. bendro naudojimo žemėje. Vadinamos Markapiais, Senkapiais, Kapeliais. Jose laidoti Žutautų gyventojai. Nuo XIX a. nenaudojamos, tik retsykiais buvo pakasami savižudžiai, nekrikštyti mirę kūdikiai. Miško žemė, kurioje yra kapinės, nuo 1920 m. valstybinė, priklauso Kretingos miškų urėdijai. Iki II pasaulinio karo buvo aptvertos karčių tvora.

1932 m. šalia kapinių pradėjus kasti smėlį aptikta keliomis eilėmis palaidotų žmonių griaučių su įkapėmis, tarp kurių buvo kardas, keli durtuvai, balnakilpės, monetų. 

Apie 1947 m. kapinėse slapta palaidotas nežinomas Lietuvos partizanas, netoli kurio kapo buvo pastatytas koplytstulpis (sunykęs).

1964 m. miško darbininkas Šleinius, kasdamas smėlį, aptiko 1570–1595 m. žmogaus kapą, kuriame rado 3 monetas – Lenkijos karaliaus Jono Albrechto grašį bei LDK didžiųjų kunigaikščių Žygimanto Senojo ir Žygimanto Augusto pusgrašį, kaldintus 1513 ir 1563 m. Monetos pateko į Vytauto Didžiojo karo muziejų Kaune.
 
1972 m. paskelbtos vietinės reikšmės archeologijos paminklu – Žutautų (Medsėdžių) senkapiu (AV553)
   
## Šaltiniai

*Julius Kanarskas. Žutautų kaimo kapinės (Žalgirio apyl., Kretingos raj.). - Kretinga, 1993 // Kretingos muziejaus mokslinis archyvas. - F. 4, b. 262

## Nuorodos
*Kultūros vertybių registras
Tiesos balsas (Laurensas)

**Tiesos balsas** – lietuvių tautinės katalikų bažnyčios mėnesinis laikraštis, leistas 1933 m. Laurense, Masačiusetso valstija, JAV.

## Istorija
Leido ir redagavo Mykolas Valadka (1904-1972 m.). 

## Nuorodos
*„Tiesos balsas“. E-paveldas.lt
Žaliavų apsikeitimo sandoris

**Žaliavų apsikeitimo sandoris** () – susitarimas, pagal kurį žaliavos fiksuotos kainos mokėjimai, skaičiuojami nuo menamos sandorio sumos, pakeičiami žaliavos kintamos kainos mokėjimais, skaičiuojamais nuo tos pačios menamos sumos, arba atvirkščiai. Viena iš sandorio šalių suėjus mokėjimo dienai, sumoka kainų skirtumą. 

Fiksuotos kainos mokėtojas patiria riziką, kad žaliavos kaina kris ir jis patirs papildomų išlaidų. Kintamos kainos mokėtojas patiria riziką, kad žaliavos kaina pakils ir jis patirs papildomų išlaidų. Žaliavų apsikeitimo sandoris gali būti tinkama finansinė priemonė investuotojams, kurie pageidauja užfiksuoti į ateitį žaliavos įsigijimo arba pardavimo kainą.
Palūkanų normų skirtingomis valiutomis apsikeitimo sandoris

**Palūkanų normų skirtingomis valiutomis apsikeitimo sandoris (angl. cross-currency swap, CCSW)** – Palūkanų normų apsikeitimo sandoriui analogiškas susitarimas, pagal kurį periodiškai keičiamasi palūkanų mokėjimais skirtingomis valiutomis. Gali būti keičiami fiksuoti mokėjimai į fiksuotus, kintami į kintamus, arba fiksuoti į kintamus. Sandorio pradžioje ir pabaigoje apsikeičiama ir pagrindinėmis sandorio sumomis. Palūkanų normų skirtingomis valiutomis apsikeitimo sandoriui būdinga ta pati rizika kaip ir Palūkanų normų apsikeitimo sandorio, bet papildomai sandorio šalys gali patirti valiutų riziką. Palūkanų normų skirtingomis valiutomis apsikeitimo sandoris tinka investuotojams, kurie nori pakeisti palūkanų išlaidas ar pajamas viena valiuta į kitą, kartu prisiimdami galimą valiutos kurso riziką.
Tiesos draugas (Filadelfija)

**Tiesos draugas** – lietuvių evangelikų liuteronų laikraštis, leistas 1906–1907 m. Filadelfijoje, 1908–1909 m. Brukline.

## Istorija
Leido „Tiesos draugo“ spaudos bendrovė.

Redaktorius kunigas Petras Drignaitis (1871–1913 m.). 

## Šaltiniai

## Nuorodos
* „Tiesos draugas“. E-paveldas.lt
Tiesa (Urugvajus)

**Tiesa** – Urugvajaus lietuvių katalikų laikraštis, leistas 1939 m. Montevidėjyje.

## Istorija
Leistas lietuvių ir ispanų kalba. Redaktorius Pranas Sacikauskas. Išleisti 5 numeriai. 

## Šaltiniai

## Nuorodos
* „Tiesa“. E-paveldas.lt
Tiesa (Argentina)

**Tiesa** – Argentinos lietuvių religijos, mokslo, literatūros ir visuomenės mėnesinis katalikų žurnalas, leistas 1934–1936 m. Buenos Airėse.

## Istorija
Leido Lietuvių sekcija prie Tarptautinio eucharistinio kongreso, nuo 1935 m. – „Tiesos“ bendrovė.

Redaktorius kunigas Juozas Janilionis (1892–1974 m.). 

## Šaltiniai

## Nuorodos
* „Tiesa“. E-paveldas.lt
Sandoris dėl kainų skirtumo

**Sandoris dėl kainų skirtumo** (angl. *contract for difference, CFD*) Sandoris dėl kainų skirtumo yra susitarimas tarp dviejų šalių, t. y. pirkėjo ir pardavėjo, pagal kurį viena iš šalių sumoka kainų skirtumą tarp pagrindinės finansinės priemonės esamos kainos ir pradinės kainos sandorio sudarymo dieną. Sandoris dėl kainų skirtumo yra išvestinė priemonė, kurios kaina gali būti išvesta iš akcijų, akcijų indeksų, žaliavų ar kitų finansinių priemonių kainų. Sandoris dėl kainų skirtumo yra tinkama alternatyva tiesioginei investicijai į pagrindinę finansinę priemonę (akcijas, žaliavų ateities sandorius), kadangi Sandorio dėl kainų skirtumo kaina svyruoja lygiai taip pat kaip ir pagrindinės priemonės kaina. Investuotojas gauna tą patį rezultatą (teigiamą ar neigiamą), kaip ir investavęs tiesiogiai į atitinkamas finansines priemones. Tačiau, skirtingai nei akcijos, Sandoris dėl kainų skirtumo nesuteikia nuosavybės ar balsavimo teisių akcijų emitente. Be jau minėtų rizikų, Sandorio dėl kainų skirtumo rizikos atitinka akcijų ir ateities sandorių rizikas.
Serveras Džeparovas

**Serveras Džeparovas** (*Сервер Джепаров*; g. 1982 m. spalio 3 d.) – buvęs Uzbekistano futbolininkas, saugas. Atstovavo Uzbekistano nacionalinei rinktinei.

## Karjera
2008 m. su 19 įvarčių jis tapo rezultatyviausiu lygos žaidėju, padėjo FC Bunyodkor klubui pirmą kartą laimėti šalies čempionatą ir išrinktas Azijos metų futbolininku.

2010 m. liepos 27 d. buvo šešiems mėnesiams paskolintas „Seulo“ klubui (Pietų Korėja). 

2011 m. vasario 8 d. pasirašė trejų metų sutartį su P. Korėjos klubu. 

2011 m. liepos 10 d. pasirašė trejų metų sutartį su Kataro „Al-Shabab“ klubu.

## Laimėjimai
Džeparovas – daugkartinis Uzbekistano čempionas su FC Bunyodkor ir FC Pakhtakor klubais.

* **[[Pakhtakor Tashkent|Pakhtakor]]** 
** Uzbekistano lyga: 2002, 2003, 2004, 2005, 2006, 2007
** Uzbekistano taurė: 2002, 2003, 2004, 2005, 2006, 2007
** Sandraugos čempionų taurė: 2007
* **[[FC Bunyodkor|Bunyodkor]]** 
** Uzbekistano lyga: 2008, 2009
** Uzbekistano taurė: 2008
* **[[FC Seoul]]** 
** K-League: 2010
** K-League taurė: 2010
* '''AFC Azijos metų futbolininkas 2008

## Dalyvavimas čempionatuose

|}

## Išnašos

## Nuorodos
*